Հին ժամանակներից նկատված է, որ դուրսեցի հայերը շատ սիրում ու խիստ հավանում են մեր տեղի աղջիկներին, չգիտեմ ինչ է սրա պատճառը. թե՞ իրենց կողմերը աղջիկը քիչ է, թե՞ մեր աղջիկները իրենցիներից սիրուն են, կամ մաքուր են բնավորությամբ, կամ մի ուրիշ, ինձնից գաղտուկ մնացած կախարդանք ունեն, չգիտեմ, բայց այդ աշտարխանցիները, ղզլարցիները, Թիֆլիսեցիները, մանավանդ այն լիմոն ծախող դուրսեցիները — Նախիջևանի աղջիկ են ասում, մեկ էլ չեն ասում: